ΓΡΑΠΤΗ ΕΡΩΤΗΣΗ E-1952/99

υποβολή: Gerhard Hager (NI) προς το Συμβούλιο

(9 Νοεμβρίου 1999)

Θέμα: Παιδική πορνογραφία

Η παιδική πορνογραφία αποτελεί, παράλληλα με τη διάδοση δεξιών και αριστερών εξτρεμιστικών περιεχομένων, ένα από τα μεγαλύτερα σημερινά προβλήματα στο Internet.

Ενόψει αυτού του γεγονότος και της επί του παρόντος ιδιαίτερα έντονης δημόσιας συζήτησης για το εν λόγω θέμα, καλείται το Συμβούλιο να απαντήσει στις ακόλουθες ερωτήσεις:

1. Πόσα άτομα είναι αρμόδια στην Europol για την αντιμετώπιση της παιδικής πορνογραφίας;

2. Ποια είναι η συγκεκριμένη περιγραφή των αρμοδιοτήτων τους;

3. Σε ποιο επίπεδο βρίσκεται η συνεργασία της Europol και των εθνικών αρχών στον εν λόγω τομέα;

4. Υπάρχουν συγκεκριμένοι αριθμοί όσον αφορά τις επιτυχίες της Europol σε θέματα παιδικής πορνογραφίας στο Internet;

Απάντηση

(24 Ιανουαρίου 2000)

Όσον αφορά τα ερωτήματα που έθεσε το αξιότιμο μέλος του Ευρωπαϊκού Κοινοβουλίου, πρέπει να σημειωθούν τα εξής :

1. Στην απόφασή του της 3ης Δεκεμβρίου 1998(1) το Συμβούλιο συμπλήρωσε τον ορισμό του εγκλήματος «εμπορία ανθρώπων» στο Παράρτημα της Σύμβασης Ευρωπόλ, προκειμένου ο ορισμός αυτός να συμπεριλάβει την παραγωγή, πώληση ή διανομήλικού παιδικής πορνογραφίας. Συνεπώς, η Ευρωπόλ είναι αρμόδια για θέματα σχετικά με τη διανομή παιδικής πορνογραφίας, ανεξαρτήτως του τρόπου διανομής της (σε χαρτί, μέσω του Διαδικτύου, κλπ.).

2. Οι συνήθεις μέθοδοι εργασίας της Ευρωπόλ περιλαμβάνουν την ανταλλαγή πληροφοριών μεταξύ των 45 αξιωματικών συνδέσμων της Ευρωπόλ, οι οποίοι έχουν αποσπαστεί από τα κράτη μέλη στην Ευρωπόλ καιποστηρίζονται από τις εργασίες 17 ειδικών αναλυτών πληροφοριών περί εγκλημάτων. Το έργο της Ευρωπόλ εστιάζεται κυρίως σε δραστηριότητες ανάλυσης, ειδικότερα δε στηνποστήριξη στρατηγικών αναλύσεων για την εκπόνηση εκθέσεων για συγκεκριμένες καταστάσεις και αξιολογήσεων των απειλών, καθώς και στηνποστήριξη επιχειρησιακών προγραμμάτων από τις αρχές των κρατών μελών. Επιπλέον, δύοπάλληλοι της Ευρωπόλ απασχολούνται επί του παρόντος αποκλειστικά με την καταπολέμηση της εμπορίας ανθρώπων, συμπεριλαμβανομένης της παιδικής πορνογραφίας. Το επόμενο έτος θα προσληφθεί ένας επιπλέονπάλληλος για τα καθήκοντα αυτά. Για τα ειδικά προγράμματα, οι εν λόγωπάλληλοιποστηρίζονται από προσωπικό της Ευρωπόλ άλλων μονάδων, ιδιαίτερα από αναλυτές, προσωπικό της Τεχνολογίας των Πληροφοριών και εκπαιδευτές.

3. Τα συγκεκριμένα καθήκοντα της Ευρωπόλ στον τομέα αυτό του εγκλήματος συνίστανται στη διευκόλυνση της καταπολέμησης και εξάρθρωσης των δικτύων εμπορίας ανθρώπων, με επίκεντρο τη σεξουαλική εκμετάλλευση και την παιδική πορνογραφία" αυτό επιτυγχάνεται με τη διμερή ανταλλαγή πληροφοριών μέσω των αξιωματικών συνδέσμων της Ευρωπόλ και με την ανάλυση των τελευταίων τάσεων, των τρόπων του ενεργείν και των εξελίξεων. Στα πλαίσια αυτά, μπορεί επίσης να αναφερθεί η πρωτοβουλία της Ευρωπόλ για την οργάνωση μαθημάτων επαγγελματικής επιμόρφωσης σε επίπεδο Ευρωπόλ για το συγκεκριμένο θέμα της καταπολέμησης της παιδικής πορνογραφίας και το Διαδίκτυο.

4. Η συνεργασία μεταξύ της Ευρωπόλ και των εθνικών αρχών, εκτός της προαναφερομένης ανταλλαγής πληροφοριών, συνίσταται στη διοργάνωση τακτικών συνεδριάσεων για το θέμα αυτό, στις οποίες συμμετέχουν εμπειρογνώμονες των κρατών μελών σε αυτόν τον τομέα της εγκληματικότητας. Κατά τις συνεδριάσεις αυτές πραγματοποιείται ανταλλαγή πληροφοριών για τις σχετικές εμπειρίες και τις βέλτιστες πρακτικές καθώς και πληροφοριών σχετικά με τις τελευταίες τάσεις και τρόπους του ενεργείν. Σε ορισμένες από τις συνεδριάσεις αυτές συμμετέχουν επίσης εκπρόσωποι μη κυβερνητικών οργανώσεων, όπως η La Strada και η Solwodi.

5. Επίσης, εμπειρογνώμονες της Ευρωπόλ συμμετέχουν σε άλλες ευρωπαϊκές πρωτοβουλίες στον τομέα αυτό, όπως στην παροχή συμβουλών για το πρόγραμμα STOP. Επί του παρόντος δενπάρχουν διαθέσιμα στοιχεία για συγκεκριμένες παρεμβάσεις της Ευρωπόλ στον τομέα αυτό. Τέτοιες παρεμβάσεις προετοιμάζονται και εφαρμόζονται μέσω ενεργειών επιβολής του νόμου σε εθνική κλίμακα. Υπενθυμίζεται ότι τα καθήκοντα της Ευρωπόλ σύμφωνα με τη Σύμβαση Ευρωπόλ, συνίστανται στηνποστήριξη των αρχών των κρατών μελών στην καταπολέμηση της οργανωμένης εγκληματικότητας και όχι στην καθεαυτή εκτέλεση επιχειρησιακών δραστηριοτήτων.

6. Δεδομένου ότι η Ευρωπόλ ανέλαβε τυπικά μόνο τις αρμοδιότητές της την 1η Ιουλίου, το χρονικό διάστημα ήταν σχετικά βραχύ για την ανάπτυξη συγκεκριμένων προγραμμάτωνποστήριξης.

(1) ΕΕ C 26 της 30.1.1999, σελ. 21.